EkBass/fiwiki-20250220-pages-articles huggingface dataset:
Tom McNeeley

Thomas ”Tom” McNeeley Jr (27. helmikuuta 1937 Arlington, Massachusetts – 25. lokakuuta 2011) oli raskaansarjan nyrkkeilijä 1950- ja 1960-luvulla. Nuorena McNeeley pelasi jalkapalloa Michiganin yliopistossa. McNeeley debytoi Norwood Stockar -areenalla 17. heinäkuuta 1958. Muutaman vuoden päästä 4. joulukuuta 1961 hän otteli uransa kuuluisimman kamppailun Floyd Pattersonia vastaan raskaansarjan maailmanmestaruudesta, mutta hävisi käytyään peräti 11 kertaa lattiassa. Tom McNeeleyn poika Peter McNeeley on myös entinen nyrkkeilijä samoin, kuten isänsä Tom McNeeley Sr. McNeeley kuoli lokakuussa 2011 massachusettsilaisessa sairaalassa, jonne oli joutunut sydänkohtauksen takia. == Lähteet == * Tom McNeeley Jr:n ottelutiedot Boxrec.com ===Viitteet=== Luokka:Yhdysvaltalaiset nyrkkeilijät Luokka:Vuonna 1937 syntyneet Luokka:Vuonna 2011 kuolleet
Václav Svěrkoš

Václav Svěrkoš (s. 1. marraskuuta 1983 Třinec) on tšekkiläinen jalkapalloilija, joka edustaa Ranskan pääsarjatasolla pelaavaa FC Sochaux'ta. 184 senttimetriä pitkän Svěrkošin pelipaikka on hyökkääjä. == Seurajoukkueura == Svěrkoš aloitti ammattilaisuransa kotimaassaan FC Baník Ostravan joukkueessa vuonna 2001. Hän esiintyi seuran paidassa 26 liigaottelussa ja teki kunnioitettavat 14 maalia. Esitykset pantiin merkille Saksassa ja 2003 Svěrkoš siirtyi Borussia Mönchengladbachiin. Debyyttikaudellaan Ewald Lienenin luotsaamassa Gladbachissa Svěrkoš oli joukkueen tähti ja yhdeksällä maalillaan hän oli seuran kauden paras maalintekijä. Seuraavalla kaudella Gladbach taisteli putoamista vastaan ja Svěrkoš oli seitsemällä maalillaan tärkeä lenkki joukkueen säilymisen kannalta. Henkilökohtaisen elämän ongelmat kuitenkin vaikuttivat Svěrkošin esiintymisiin pelikentällä ja hän haki vauhtia uralleen Hertha Berlinistä. Kaudeksi 2006/07 Svěrkoš palasi Gladbachiin, muttei onnistunut vakiinnuttamaan paikkaansa seuran kokoonpanossa. Tammikuussa 2007 hän siirtyi FK Austria Wieniin, josta surkean kevätkauden jälkeen takaisin kotimaahansa ja Baník Ostravaan. Tšekissä Svěrkoš löysi jälleen peli- ilon ja voitti kaudella 2007/08 Tšekin liigan maalikuninkuuden 15 osumallaan. Svěrkoš oli jälleen palannut ja hän nousi mukaan myös Tšekin maajoukkeuryhmään. Tammikuussa 2009 Svěrkoš siirtyi Baník Ostravasta Ranskan Ligue 1:ssä putoamistaisteluun pudonneen FC Sochaux'n paitaan. Sochaux'ssa Svěrkošin loistovire on saanut jatkoa ja hänen avullaan seura on parantanut pelillistä esitystä ja noussut taistelemaan tosissaan sarjapaikasta. Päävalmentaja Francis Gillot on ylistänyt Svěrkošin taitoja ja pitää häntä yhtenä joukkueensa tärkeimmistä pelaajista. Sverkos talent key to Sochaux survival == Maajoukkueura == Tšekin maajoukkueessa Svěrkoš on pelannut kolme ottelua, joissa hän on tehnyt yhden maalin – 2008 EM-kisojen avausottelussa Sveitsiä vastaan. Maali jäi ottelun voittomaaliksi ollen samalla kisojen ensimmäinen. === Maalit === # Päivämäärä Kenttä Vastustaja Maali Tulos Kilpailu 1\. 7. kesäkuuta 2008 St. Jakob-Park, Basel, Sveitsi 1-0 1-0 EM- kilpailut 2008 == Lähteet == Luokka:Tšekkiläiset jalkapalloilijat Luokka:Vuonna 1983 syntyneet Luokka:Elävät henkilöt
Marianne Curley

Marianne Curley (s. 20. toukokuuta 1959 Windsor, Uusi Etelä-Wales, Australia) on australialainen kirjailija. Hänen esikoisteoksensa oli vuonna 2000 ilmestynyt Muinainen taika, ja hänen tuotoksiinsa kuuluu myös neliosainen fantasiakirjasarja Aikavartio. Curleyn kirjoja on julkaistu Australian lisäksi Yhdysvalloissa, Britanniassa, Espanjassa, Saksassa, Tanskassa ja Suomessa. Curley on naimisissa John Curleyn kanssa ja hänellä on kolme lasta. == Teoksia == === Aikavartio === * * * * === Muut suomennetut teokset === * == Lähteet == Luokka:Australialaiset fantasiakirjailijat Luokka:Australialaiset lasten- ja nuortenkirjailijat Luokka:Vuonna 1959 syntyneet Luokka:Elävät henkilöt
Santana (Madeira)

Santana on kunta Portugalille kuuluvalla autonomisella Madeiran saarella. Siellä on arviolta 6 992 asukasta (vuonna 2015) ja sen pinta-ala on 95,6 neliökilometriä. Kunta on nimetty Pyhän Annan () mukaan. Se sijaitsee Madeiran pääsaaren pohjoisreunalla. Kunnan pääelinkeinot ovat maatalous ja matkailu. Kunnassa sijaitsee Madeira Theme Park, jossa matkailija voi perehtyä Madeiran ja Porto Santon historiaan ja nykypäivään. Santanassa ovat myös kuuluisat olkikattotalot. == Historia == Santanan asutus sai alkunsa vuoden 1550 tienoilla. Paikalliset olivat alkujaan kotoisin Pohjois-Portugalin Minhon alueelta, joka tunnetaan myös nimellä Braga. Paikallisilla onkin nimitys Bragados heidän alkuperästään johtuen. Kolonisaation alussa aluetta jakoivat aateliset ja porvarit. Sekä aatelisia että maanviljelijöitä tarvittiin maaston muokkaamiseen viljelytiloja varten. Santanan kirkonkylä perustettiin kuninkaallisella asetuksella 4. kesäkuuta 1552. Samalla São Jorgen koloniaalinen hallintoalue lakkautettiin, ja hallinto siirrettiin Santa Anan kappeliin. Santana sai kaupunkistatuksen 1. tammikuuta 2001. == Lähteet == == Aiheesta muualla == Luokka:Madeiran kunnat
Necro

Necro (oik. Ron Raphael Braunstein; s. 7. kesäkuuta 1976 Brooklyn, New York) on yhdysvaltalainen musiikkituottaja, näyttelijä, elokuvaohjaaja ja rap- artisti. Hänen kuuluisimpia kappaleitaan ovat I Need Drugs, Who's Your Daddy ja Dead Body Disposal. Necron taiteilijanimi on kreikkaa ja tarkoittaa kuollutta.dictionary Origin of necro La Coka Nostrassa vaikuttava rap-artisti Ill Bill on hänen isoveljensä, joka on vähäisemmästä musiikin määrästä ja samankaltaisesta materiaalista huolimatta menestynyt kaupallisesti nuorempaa veljeään paremmin. Yleisesti Necroa on pidetty musiikkinsa puolesta yhtenä hip hopin historian kyseenalaisimmasta ja koruttomimmista henkilöistä. Hänen voimakkaat sanoituksensa nousivat keskustelun aiheeksi vuonna 2009, jolloin Necron sanoitusten väitettiin toimineen inspiraationa 8-vuotiaan Tori Staffordin murhaan.https://www.thestar.com/opinion/public_editor/2012/05/18/tori_stafford_trial_aftermath_religion_and_the_death_rapper.html. == Elämä ja ura == Necro syntyi romanianjuutalaiselle isälle ja israelilaiselle äidille ja eli lapsuutensa Brooklynin pienituloisten perheiden asuttamassa Glenwood-talokeskittymässä. Hän innostui 11-vuotiaana kitaransoitosta sekä metallimusiikista ja soittikin nuorella iällä Injustice- nimisessä thrash metal -bändissä huomattavasti itseään vanhempien poikien, mukaan lukien veljensä, kanssa. Necro piti nuorena myös hip hop -musiikista ja jätti musiikissaan metallin taka-alalle, mutta toi kuitenkin huomattavan määrän metallivaikuitteita sanoituksiinsa ja viime vuosina myös tuotannossa on kuultu huomattavasti metallille tyypillistä äänimaailmaa. Necro menestyi koulussa melko hyvin, mutta hänet erotettiin 16-vuotiaana jatkuvien tappeluiden takia, ja hän alkoi myydä huumeita ansaitakseen rahaa. Necro palasi kuitenkin isänsä kannustamana 18-vuotiaana koulunpenkille, jolloin hän alkoi opiskella elokuvia ja näyttelemistä. Ensimmäisen, omaa nimeään kantavan levyn, Necro julkaisi kuitenkin suhteellisen myöhään, vasta 22-vuotiaana. Hän oli tuolloin nimittäin jo räpännyt aktiivisesti jo yli kymmenen vuotta. == Diskografia == === Albumit === * 1998: Necro * 2000: I Need Drugs * 2001: Gory Days * 2003: Brutality Part 1 * 2004: The Pre-Fix for Death * 2005: The Sexorcist * 2007: Death Rap * 2008: The Sexorcist: Special Edition CD/DVD * 2010: Die! === Yhteisalbumit === * 1989: The Cursed Earth (mukana With Injustice) * 2005: The Circle of Tyrants (mukana The Circle of Tyrants) * 2013: Once Upon a Crime (mukana Kool G Rap) == Lähteet == == Aiheesta muualla == * Virallinen sivusto * * Necro AllMusicissa * Luokka:Yhdysvaltalaiset musiikkituottajat Luokka:Yhdysvaltalaiset hip hop -artistit Luokka:Juutalaiset hip hop -artistit Luokka:Vuonna 1976 syntyneet Luokka:Elävät henkilöt Luokka:Horrorcore-artistit
Øyvind Berg

Øyvind Berg (s. 10. maaliskuuta 1971) on entinen norjalainen mäkihyppääjä. Berg kuului Norjan joukkueeseen, joka voitti maailmanmestaruuden Falunissa 1993. Joukkueessa hyppäsivät hänen lisäkseen Espen Bredesen, Bjørn Myrbakken ja Helge Brendryen – se kukisti noin 50 pisteellä toiseksi tulleen Tšekkoslovakian. Lisäksi hän oli normaalimäessä kahdeskymmenestoinen. Olympialaisissa hän ylsi parhaimmillaan normaalimäessä seitsemänneksitoista Lillehammerissa 1994. Maailmancupissa Berg saavutti ainoan palkintosijansa sijoittuessaan Trondheimin suurmäessä kolmanneksi maaliskuussa 1991. == Lähteet == * Øyvind Berg FIS:n tietokannassa Luokka:Norjalaiset mäkihyppääjät Luokka:Vuonna 1971 syntyneet Luokka:Elävät henkilöt
Bjørn Myrbakken

Bjørn Myrbakken (s. 15. elokuuta 1972) on norjalainen mäkihyppääjä, joka kilpaili maailmancup-tasolla vuosina 1991–1995. Myrbakken oli jäsenenä Norjan joukkueessa, joka voitti maailmanmestaruuden Falunissa 1993. Joukkueessa kilpailivat hänen lisäkseen Espen Bredesen, Øyvind Berg ja Helge Brendryen. Eroa hopeajoukkue Tšekkoslovakiaan kertyi noin 50 pistettä. Lisäksi hän sijoittui normaalimäessä 33:nneksi ja suurmäessä 36:nneksi. Olympialaisissa hän ylsi parhaimmillaan normaalimäessä 39:nneksi Lillehammerissa 1994. Maailmancupissa Myrbakken saavutti kolme palkintosijaa, mutta ei voittanut yhtään kilpailua. Hän sijoittui kauden 1992–1993 kokonaispisteissä kymmenenneksi. == Maailmancupin palkintosijat == * Kausi 1992–1993: Sapporo suurmäki kolmas, Planica joukkuemäki toinen * Kausi 1993–1994: Engelberg suurmäki kolmas == Lähteet == * Bjørn Myrbakken FIS:n tietokannassa Luokka:Norjalaiset mäkihyppääjät Luokka:Vuonna 1972 syntyneet Luokka:Elävät henkilöt
Tabitha Stevens

Tabitha Stevens oik. Kelly Garrett (s. 16. helmikuuta 1970 Long Island, New Yorkin osavaltio) on yhdysvaltalainen pornonäyttelijä. Hän näytteli pornoelokuvissa kymmenen vuoden ajan yli kahdessa sadassa elokuvassa. Hän on toiminut myös Penthousen mallina. Stern on kertonut avoimesti lukuisista läpikäymistään plastiikkakirurgisista operaatioista. Hän myöntää olevansa riippuvainen leikkauksista.http://www.tabithastevens.com/profile.htm == Lähteet == ==Aiheesta muualla== * Luokka:Yhdysvaltalaiset pornonäyttelijät Luokka:Vuonna 1970 syntyneet Luokka:Elävät henkilöt
Gabriel Suovanen

Gabriel Eerikki Suovanen (s. 8. helmikuuta 1974 Tukholma, Ruotsi) on ruotsalainen oopperalaulaja. Hän syntyi suomalaisvanhempien esikoisena. Hän on äänialaltaan baritoni. Hän opiskeli laulua Sibelius-Akatemiassa vuosina 1993−1994, suoritti loppututkinnon Tukholman oopperakoulussa vuonna 1998 ja on menestynyt useissa laulukilpailuissa. Vuonna 1998 hän voitti Timo Mustakallio -laulukilpailun ja vuotta myöhemmin hän sai kolmannen palkinnon kansainvälisessä Mirjam Helin -laulukilpailussa. Vuonna 2000 hänelle myönnettiin Karita Mattila -palkinto. Kaudella 1997–1998 Suovanen oli Ruotsin Radion nimikkosolisti ja teki radiolle useita konsertti-, resitaali- ja studionauhoituksia. Kesällä 2000 Suovanen lauloi nimiroolin Helsingin Olympiastadionilla kantaesitetyssä Tuomas Kantelisen Paavo Nurmi -oopperassa Paavo Suuri. Suuri juoksu. Suuri uni. Hän on vieraillut säännöllisesti Suomen Kansallisoopperassa. Savonlinnan Oopperajuhlilla Suovanen on laulanut Valentinin roolin Gounod’n oopperassa Faust vuosina 1999−2000, Puccinin Turandotin Pingin roolin 2003−2005 ja Mozartin Taikahuilun Papagenon kesällä 2006. Muita hänen tärkeitä roolejaan ovat olleet muun muassa Andrej Kovrin Nordgrenin oopperassa Den svarte munken sekä nimiroolit Mozartin Don Giovannissa ja Aulis Sallisen Kullervossa. Hän on esiintynyt Georg Ots -konserteissa Sinfonia Lahden kanssa Sibeliustalossa Lahdessa (2005, 2008, 2010). Kansallisoopperan ja Savonlinnan Oopperajuhlien lisäksi Suovanen on vieraillut muun muassa Tukholman kuninkaallisessa oopperassa, Den Norske Operassa, Drottningholms Teaterissa Tukholmassa, Tanskan kuninkaallisessa oopperassa, Gran Teatre del Liceussa Barcelonassa sekä Vaasan ja Tampereen oopperoissa. Vuosina 2002–2005 hän oli kiinnitettynä Berliinin Komische Operin solistikuntaan. Suovanen on esiintynyt paljon myös orkestereiden solistina sekä pitänyt omia lied-konsertteja sekä Ruotsissa että Suomessa. Suovanen on levyttänyt Ondine-yhtiölle pianistinaan Ilkka Paananen levyllä Sydämeni laulut (2000) ja Leevi Madetojan yksinlauluja pianistinaan Gustav Djupsjöbacka levyllä Complete Lieder Vol.1 (2002). Hän on mukana myös vuonna 2002 ilmestyneessä Einojuhani Rautavaaran Aleksis Kivi -oopperan levytyksessä (nuori Aleksis). Hän on laulanut Kaija Saariahon teoksen Cinq reflets de l'Amour de loin (2004) ja Einojuhani Rautavaaran lauluja levyllä Songs of My Heart Orchestral Songs (2006). Suovanen laulaa The Sibelius Edition -sarjan BIS Records (2008) levypaketin vol. 7 -levyllä muun muassa Sibeliuksen laulun Koskenlaskijan morsiamet, Op. 33. ==Lähteet== * Ondine * Alste Artists Management * Suomen Kansallisooppera == Aiheesta muualla == Luokka:Ruotsalaiset baritonit Luokka:Vuonna 1974 syntyneet Luokka:Elävät henkilöt
Aulis J. Alanen

Aulis Johannes Alanen (2. toukokuuta 1906 Isojoki – 2. lokakuuta 1987 Helsinki) oli suomalainen historioitsija. ==Henkilöhistoria== Alanen tuli ylioppilaaksi 1924, valmistui filosofian kandidaatiksi 1927 ja väitteli filosofian tohtoriksi 1935. Hän toimi Seinäjoen yhteislyseon opettajana vuodesta 1932. Suomalaisen Normaalilyseon (Helsingin Normaalilyseo) historian, yhteiskuntaopin ja kansantalouden yliopettaja Alanen oli 1947–1951, Yhteiskunnallisen korkeakoulun historian professori 1955–1972 ja Tampereen yliopiston Suomen historian professori vuodesta 1966. Alanen tutki erityisesti talous- ja sosiaalihistorian aiheita. Hän on myös kirjoittanut Santeri Alkion ja Hannes Gebhardin elämäkerrat. Alanen kuului entisten IKL:n johtohenkilöiden vuonna 1953 perustaman Suomen 1920–1940-luvun historian säätiön hallitukseen.Tiitta, Allan: Tieteen tukijoukot: Suomalaiset säätiöt tieteen ja korkeimman opetuksen kehittäjinä 1917–2017, s. 64. WSOY, Helsinki 2018. Alasen puoliso vuodesta 1932 oli Irma Inkeri Viramo. Aulis J. Alasen veli oli teologian professori Yrjö J. E. Alanen ja isä kirkkoherra ja kirjailija Yrjö Alanen. Hänen poikansa taas on entinen Helsingin apulaiskaupunginjohtaja, Asuntohallituksen pääjohtaja ja Suomen Kuntaliiton toimitusjohtaja Jussi-Pekka Alanen. == Teoksia == * Läpikulkuvesitie: Kysymys Suomessa 1700-luvulla, väitöskirja (1935) * Kansanopetuksen kehityksestä Ruotsin vallan aikana Kurikassa (1937) * Tunnetko maakuntaasi (1945) * Kirkosta ja kirkonmäeltä (Kurikan vanhaa seurakuntaelämää) (1947) * Höyrylaiva Päijänteellä (Päijänteen laivaliikenteen vaiheita) (1948) * Etelä-Pohjanmaan historia IV (1700–1809) (I 1948, II 1949) * Die Aussenhandel und die Schiffahrt Finnlands im 18. Jahrhundert (1957) * Stapelstäderna och de bottniska städerna 1766–1808 (1957) * Suomen maakaupan historia (1957) * Suomen historia vapaudenajalla (1963) * Suomen historia kustavilaisella ajalla (1964) ==Lähteet== ==Aiheesta muualla== * Luettelo Aulis J. Alasen lehtiartikkeleista Luokka:Suomalaiset historioitsijat Luokka:Suomalaiset tietokirjailijat Luokka:Suomalaiset opettajat Luokka:Tampereen yliopiston professorit Luokka:Suomalaiset professorit Luokka:Vuonna 1906 syntyneet Luokka:Vuonna 1987 kuolleet
Alanen

Alanen voi tarkoittaa ainakin seuraavia: == Henkilö == * Alanen (Kauhavan suku) * Aapeli Alanen (s. 1996), koripalloilija * Aatos Alanen (1894–1974), oikeustieteilijä, professori * Aleksi Alanen (s. 1991), koripalloilija * Anni- Linnea Alanen (s. 2002), keihäänheittäjä * Antti Alanen (s. 1955), KAVAn erikoistutkija * Asko Alanen (s. 1956), kustannustoimittaja ja sarjakuvaneuvos * Aulis Alanen (1929–1998), kasvatustieteilijä, professori * Aulis J. Alanen (1906–1987), historioitsija, professori * Eelis Alanen (1887–1953), pappi, opettaja ja historioitsija * Emmi Alanen (s. 1991), jalkapalloilija ja painija * Erkki Alanen (1942–2005), arkkitehti ja pilapiirtäjä * Ivar Alanen (1863–1936), poliitikko * Jere-Matias Alanen (s. 1996), jääkiekkoilija * Johannes Alanen (s. 1978), jääkiekkoilija * Joseph Alanen (1885–1920), taidemaalari, Eelis Alasen veli * Juha Alanen (1938–2019), Ylen urheilupäällikkö ja Teksti-TV:n urheilusivujen kehittäjä * Juha-Pekka Alanen, kitaristi ja musiikkituottaja * Julius Alanen (1882–1952), vuorineuvos, Eelis Alasen veli * Jussi-Pekka Alanen (s. 1938), pääjohtaja * Kaarina Alanen (1945–2005), filosofian maisteri ja Yleisradion radiotoimittaja * Lilli Alanen (1941–2021), filosofi ja professori * Marianna Alanen eli Kana, rap-artisti ja juontaja * Milka Alanen (s. 1972), valokuvaaja * Outi Alanen (s. 1967), näyttelijä * Pekka Alanen (1945–2017), painija * Pekka Alanen (1946–2021), virkamies ja Suomen Ladun ent. puheenjohtaja * Petteri Alanen (s. 2002), pesäpalloilija * Pirre Alanen (s. 1965), näyttelijä ja ravintoloitsija, Spede Pasasen tytär * Raimo Alanen (s. 1952), aitajuoksija * Sami Alanen (s. 1971), juoksija * Timo Alanen (s. 1979), lentopalloilija * Timo Alanen (1952–2014), historiantutkija * Timo Alanen, sellisti * Veikko Alanen, painija * Virpi Alanen (s. 1978), runoilija, aforisti, kriitikko ja kirjallisuudentutkija * Yrjö Alanen (1860–1944), pappi, kirjailija ja historiantutkija * Yrjö J. E. Alanen (1890–1960), teologian professori * Yrjö O. Alanen (1927–2022), psykiatri == Vesistö == * Alanen, järvi Alajärvellä * Alanen, järvi Hartolassa * Alanen, järven osa Joensuussa * Alanen, järvi Juuassa * Alanen, järvi Juvalla * Alanen, järvi Jämsässä * Alanen, järvi Kajaanissa * Alanen, järvi Karstulassa * Alanen, järvi Keuruun Haapamäellä * Alanen, järvenosa Keuruun Huhkoperällä * Alanen, järvi Kuhmossa * Alanen, järvi Kuhmoisissa * Alanen, järvi Lahdessa * Alanen, järvi Laukaan Moisionkylässä * Alanen, järvi Laukaan Vehniällä * Alanen, järvi Muoniossa * Alanen, järvi Mäntyharjulla * Alanen, järvi Paltamolla * Alanen, järvi Petäjävedellä * Alanen, järvi Puolangassa * Alanen, järvi Rantasalmella * Alanen, järvi Rautavaaran Angervikossa * Alanen, järvi Rautavaaran Sievisenmäellä * Alanen, järvi Soinin Kuoppaperällä * Alanen, järvi Soinin Pahankalanperällä * Alanen, järvi Sotkamossa * Alanen, järvi Tammelassa * Alanen, järvi Ähtärissä * Alanen, järvi Äänekoskella
John Mazur

John Edward Mazur (17. kesäkuuta 1930 – 1. marraskuuta 2013) oli yhdysvaltalainen amerikkalaisen jalkapallon pelaaja ja valmentaja. Mazur nousi maineeseen pelinrakentajana Notre Damen yliopistolla, mutta vaikutti uransa aikana myös Yhdysvaltain ulkopuolella: hän pelasi 1950-luvulla vuoden Canadian Football Leaguen British Columbia Lionsissa. Myöhemmällä urallaan Mazur saavutti julkisuutta varsinkin New England Patriotsin päävalmentajana, jona hän toimi vuosina 1970–1972. Hän sairastui vanhemmiten Parkinsonin tautiin. Hän oli naimisissa Bernadine Mazurin (o.s. Melovitz) kanssa ja hänellä oli kaksi lasta, tytär ja poika. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset amerikkalaisen jalkapallon valmentajat Luokka:Yhdysvaltalaiset kanadalaisen jalkapallon pelaajat Luokka:Vuonna 1930 syntyneet Luokka:Vuonna 2013 kuolleet
JTI

Joint Technology Initiative (JTI) on Euroopan komission käyttämä tapa perustaa yhteisyrityksiä (Joint Undertaking). Sitä käytetään 7. puiteohjelmassa pitkien ja suurien tutkimusprojektien luomiseen yritysten ja Komission yhteisrahoituksella. Suomen SHOKit ovat kansallinen versio tästä. == Ensimmäiset JTI:t == Eurooppalaiset teknologiayhteisöt ovat luoneet tai luomassa useita suuri teknologia-aloitteita. Käynnissä * Sulautetun tietojenkäsittelyn ARTEMIS * Ilmailun Clean Sky JTI The Clean sky JTI, jonka kehitti lentotekniikan ACARE-teknologiayhteisö * Ilmatilan hallinnan SESAR joint undertaking * Käynnissä ollut ja sittemmin purettu Galileo Joint Undertaking (GJU) Suunnitteilla * Innovatiiviset lääkkeet IMI * Nanoelektroniikka ENIAC Kaavailuja * Polttokennot ja vety (FCH) * Global Monitoring for Environment and Security (GMES) eli satelliittikaukohavainnointi * Energiataloudelliset rakennukset (E2B) ==Lähteet== == Aiheesta muualla == * JTIs FAQ * E2B JTI Luokka:Tekniikka Luokka:Euroopan komissio en:Joint Technology Initiative
Smoky (sotakoira)

Smoky (n. 1943–1957) oli naaraspuolinen yorkshirenterrieri, joka toimi sotakoirana toisessa maailmansodassa. Helmikuussa 1944 sen löysi amerikkalainen sotilas hylätystä poterosta Uuden-Guinean viidakossa. Silloin Smoky oli jo aikuinen. Sotilas myi koiran William A. Wynnelle kahdella Australian punnalla. Kahden seuraavan vuoden ajan Smoky seurasi Wynneä taistelulennoille Tyynenmeren sodassa. Smokylle on myös pystytetty graniitista tehty muistomerkki Rocky River Reservations -puistoon Ohiossa, jossa Smoky on kuvattuna sotakypärän sisällä. Muistomerkissä lukee “Smoky, the Yorkie Doodle Dandy, and Dogs of All Wars.”. == Lähteet == Luokka:Kuuluisat koirat Luokka:Yhdysvallat toisessa maailmansodassa
Siikajoenkylä

thumb|250px|Siikajoen kirkko. Siikajoenkylä (tunnetaan myös nimillä Siikajoen kirkonkylä ja Siikajoki, aiemmin nimellä Keskikylä) on kylä ja taajama Siikajoen kunnassa. Se oli vuoden 2006 loppuun asti Siikajoen kunnan kuntakeskus, kunnes Siikajoen ja Ruukin kunnat yhdistyivät vuoden 2007 alussa, jolloin uudeksi kuntakeskukseksi tuli Ruukin taajama. Vuoden 2022 lopussa Siikajoenkylän taajaman asukasluku oli 402. Taajama sijaitsee noin 27 kilometrin päässä kuntakeskuksesta Ruukista luoteeseen seututeiden 807 ja 813 risteyskohdassa. Taajamasta lähtee tieyhteydet Raahen Pattijoelle, Lumijoelle ja Revonlahdelle. Kylän halki virtaa Siikajoki. Taajamassa on muun muassa terveysasema, pankki, huoltoasema, peruskoulu ja paloasema. Kylässä sijaitsee vuonna 1701 rakennettu Siikajoen kirkko, jonka muutostyön vuonna 1852 suunnitteli Johan Oldenburg. 18\. huhtikuuta 1808 Siikajoen kirkonmäen läheisyydessä käytiin Suomen sotaan kuulunut Siikajoen taistelu. Nykyisin kirkon läheisyydessä sijaitsee vuonna 1934 paljastettu, Matti Visannin suunnittelema muistomerkki. ==Lähteet== ==Aiheesta muualla== Luokka:Siikajoen kylät Luokka:Suomen kirkonkylät Luokka:Suomen entiset kuntakeskukset Luokka:Pohjois-Pohjanmaan maakunnan taajamat
Siikajoki (täsmennyssivu)

Siikajoki voi tarkoittaa seuraavia: * Siikajoki, kunta * Siikajoki, joki * Siikajoki (Siikajoenkylä), taajama Siikajoen kunnassa.
Wankarani

Wankarani (Huancarani jne.) on Bolivian Andeilla Poopójärven lähellä sijaitseva arkeologinen löytöpaikka. Wankaranista ja sitä muistuttavista paikoista on tehty eteläisen Bolivian ylätasangon varhaista kiinteää asutusta, varhaista matallinkäsittelyä jne. koskevia löytöjä ajalta 1500 eaa. – 400 jaa.https://web.archive.org/web/20080907161739/http://www.pitt.edu/~pittanth/research/latin/bermann- research.html Wankaranin asukkaat olivat Andien ensimmäisiä metallintyöstäjiä, ja kuparista on todisteita noin vuodelta 1200 eaa. ==Katso myös== * Wankaranin kulttuuri == Lähteet == Luokka:Bolivian maantiede Luokka:Muinaisjäännökset
Kuusilmäkalat

Kuusilmäkalat (Hiodontiformes) on viuhkaeväisten kalojen lahko, jossa on yksi heimo kuusilmät (Hiodontidae) ja vain kaksi nykyistä lajia kultasilmä (Hiodon alosoides) ja kuusilmä (Hiodon tergisus). Joseph S. Nelson (2006) Fishes of the World, 4th edition. Wiley. ISBN 0-471-25031-7 Kolme muuta sukua tunnetaan fossiileista. Lahkon nykyinen esiintymisalue on kapea; kultasilmä ja kuusilmä elävät Pohjois-Amerikan joissa ja järvissä Kalliovuorten itäpuolella. Niillä ei ole juuri merkitystä ruokakaloina, mutta ne ovat urheilukalastajien suosiossa. Fossiilisia lajeja on löydetty myös lännempää Amerikasta sekä Aasian itäosista. Aiemmin kuusilmien heimo luettiin osaksi arapaimakalojen lahkoa (Osteoglossiformes). == Lähteet == ==Aiheesta muualla== *Mooneye Iowa Fish and Fishing *
Arapaimakalat

Arapaimakalat (Osteoglossiformes) on viuhkaeväisten kalojen lahko. Sen kaikki jäsenet elävät suolattomassa vedessä. Arapaimakalojen erikoisin tuntomerkki on hammaspintainen tai luinen kieli. Lahkon suurinta lajia arapaimaa (Arapaima gigas) pidetään maailman suurimpana makean veden kalana. Se voi kasvaa yli kolmemetriseksi. Kuusilmäkalojen lahko luokiteltiin aiemmin heimona osaksi arapaimakaloja. Monia lajeja on hoidettu myös akvaarioissa.WetWebMedia == Lähteet == ==Aiheesta muualla== * * *
Robert Langer

Robert S. Langer (s. 29. elokuuta 1948 Albany, New York, Yhdysvallat) on biotekniikkaan erikoistunut MIT:n professori. Hän on kehittänyt lääkkeiden annostelumenetelmiä ja keinokudostekniikkaa. Langerin työ lääketieteessä ja biotekniikan uusilla aloilla on hyvin arvostettua kaikkialla maailmassa. Häntä pidetään monien uusien teknologioiden uranuurtajana. Hän on kehittänyt esimerkiksi ihonalaista lääkkeen annostelumenetelmää, jolla lääke voidaan antaa ihon kautta. Langer on hakenut tai hänelle on myönnetty yli 600 patenttiaLanger Lab: Professor Robert Langer ja hän on kirjoittanut yli 1 000 tieteellistä artikkelia. Hän on saanut useita palkintoja, kuten Charles Stark Draper Prize, Lemelson-MIT Prize ja Albany Medical Center Prize in Medicine and Biomedical Research sekä suomalainen Millennium-teknologiapalkinto (2008)Millennium-palkinto Langerille. Hän on historian nuorin henkilö, joka on valittu kaikkiin kolmeen yhdysvaltalaiseen tiedeakatemiaan, jotka ovat National Academy of Sciences, National Academy of Engineering ja Institute of Medicine. Langer valmistui kandidaatiksi Cornellin yliopistosta, ja tohtorin arvon hän sai kemiantekniikassa MIT:stä 1974. Hänen väitöskirjansa on nimeltään ”Enzymatic regeneration of ATP”, ja se valmistui Clark K. Coltonin ohjauksessa. Vuosina 1974–1977 Langer työskenteli maineikkaan syöpätutkijan Judah Folkmanin kanssa Bostonin lastensairaalassa ja Harvardin yliopiston lääketieteellisessä tiedekunnassa. Hän on toiminut vaikutusvaltaisten tutkijoiden neuvonantajana esimerkiksi tutkittaessa biomateriaaleja, lääkeannostelua ja verenkiertoelimiä. Robert Langerin vaimolla Lauralla on tohtorin arvo neurotieteissä. Pari tutustui MIT:ssä, ja heillä on kolme lasta. Langerille ovat myöntäneet kunniatohtorin arvon useat yliopistot eri puolilta maailmaa, kuten Jerusalemin heprealainen yliopisto ja ETH Zürich. Langer on saanut Millennium-teknologiapalkinnon vuonna 2008. Langer on saanut Wolfin palkinnon kemiasta vuonna 2013. ==Lähteet== *Robert S. Langer fact sheet – MIT News Office ===Viitteet=== ==Aiheesta muualla== *Robert S. Langerin sivu MIT:n sivustolla *Langerin laboratorion sivusto *Langer Millennium-palkinnon sivustolla Luokka:Massachusetts Institute of Technologyn professorit Luokka:Vuonna 1948 syntyneet Luokka:Elävät henkilöt Luokka:Yhdysvaltalaiset professorit
Skills Challenge

Skills Challenge on NBA:n tähdistöviikonlopun aikana käytävä pallonkäsittelykilpailu, joka järjestettiin ensimmäisen kerran vuonna 2003. Nykyisin kilpailu tunnetaan myös sponsorinimellä Taco Bell Skills Challenge. Tätä ennen kilpailua sponsoroi PlayStation. == Kilpailun säännöt == Kilpailuun osallistuu neljä pelaajaa, jotka kiertävät radan. Ensin pelaajan pitää tehdä layup. Seuraavaksi hänen pitää pujotella kuljettaen kolme estettä (kaksoiskuljetus otetaan huomioon), jonka jälkeen hänen pitää heittää syöttö ilmassa renkaan läpi verkkoon. Heti tämän perään pelaajan pitää heittää syöttö lattian kautta renkaan läpi. Sitten hänen pitää heittää hieman 3-pisteen kaaren sisältä (20 jalkaa eli 6,096 metriä) kori. Tämän jälkeen pelaajan pitää heittää pitkä syöttö renkaan läpi verkkoon. Lopuksi pitää pujotella kolme estettä ja tehdä layup. Aikaisemmin, kun koko rata oli suoritettu, aikakello pysäytettiin ja neljästä pelaajasta kaksi nopeinta pääsi toiselle kierrokselle, jossa ratkaistiin kilpailun voitto. Vuodesta 2015 lähtien kilpailu on käyty 1 vs. 1 -kilpailuna pudotuspelimallillahttp://www.nba.com/2016/news/as.skills.challenge/02/04/cousins- davis-and-green-add-frontcourt-flair-to-taco-bell-skills-challenge/. == Voittajat == Vuosi Pelaaja Joukkue Aika (sek) 2003 Jason Kidd New Jersey Nets 35,1 2004 Baron Davis New Orleans Hornets 31,6 2005 Steve Nash Phoenix Suns 25,8 2006 Dwyane Wade Miami Heat 26,1 2007 Dwyane Wade Miami Heat 26,4 2008 Deron Williams Utah Jazz 25,5** 2009 Derrick Rose Chicago Bulls 35,3 2010 Steve Nash Phoenix Suns 29,9 2011 Stephen Curry Golden State Warriors 28,2 2012 Tony Parker San Antonio Spurs 32,8 2013 Damian Lillard Portland Trail Blazers 29,8 2014 Damian Lillard Trey Burke Portland Trail Blazers Utah Jazz 45,2 2015 Patrick Beverley Houston Rockets – 2016 Karl-Anthony Towns Minnesota Timberwolves – 2017 Kristaps Porziņģis New York Knicks – Kilpailun ennätys** == Osallistujat == Vuosi Osallistujat 2003 Jason Kidd, Gary Payton, Stephon Marbury, Tony Parker 2004 Baron Davis, Derek Fisher, Earl Boykins, Stephon Marbury 2005 Steve Nash, Earl Boykins, Luke Ridnour, Gilbert Arenas 2006 Dwyane Wade, LeBron James, Chris Paul, Steve Nash 2007 Dwyane Wade, Kobe Bryant, LeBron James, Chris Paul 2008 Deron Williams, Chris Paul, Jason Kidd, Dwyane Wade 2009 Derrick Rose, Tony Parker, Devin Harris, Mo Williams 2010 Brandon Jennings, Steve Nash, Derrick Rose, Deron Williams, Russell Westbrook 2011 Stephen Curry, Chris Paul, Derrick Rose, John Wall, Russell Westbrook 2012 Stephen Curry, Kyrie Irving, Tony Parker, Rajon Rondo, John Wall, Russell Westbrook, Deron Williams 2013 Jrue Holiday, Brandon Knight, Damian Lillard, Jeremy Lin, Tony Parker, Jeff Teague 2014 2015 2016 2017 2018 Spencer Dinwiddie, Andre Drummond, Joel Embiid, Buddy Hield, Al Horford, Lauri Markkanen, Jamal Murray, Lou Williams == Lähteet == Luokka:NBA:n tähdistöviikonloppu
Juan Jesús Gutiérrez

Juan Jesús Gutiérrez (s. 26. kesäkuuta 1969 Reinosa, Espanja) on entinen espanjalainen maastohiihtäjä, joka kilpaili kansainvälisellä huipputasolla vuosina 1991–2006. Gutiérrez oli parhaimmillaan pitkillä matkoilla ja vapaan hiihtotavan kilpailuissa. Hän teki läpimurtonsa sijoittuessaan yhdeksänneksi 50 kilometrin vapaan hiihtotavan kilpailussa Val di Fiemmen MM-kilpailuissa 1991. Neljä vuotta myöhemmin hän sijoittui Thunder Bayn MM-kisoissa samalla matkalla kuudenneksi. Gutiérrez sijoittui maailmancupin kilpailuissa parhaimmillaan kolmanneksi 72 kilometrin vapaan hiihtotavan kilpailussa Lamoura Mouthe'ssa helmikuussa 2000. Kilpailun voitti niin ikään Espanjaa edustanut Johan Mühlegg. FIS:n Marathon Cupissa Gutiérrez voitti alkuvuodesta 2002 kilpailut Predazzossa ja Samedanissa. == Arvokilpailusijoitukset 20 joukkoon == *Olympialaiset **Albertville 1992: 50 km (v) 19. **Lillehammer 1994: 50 km (p) 19. **Salt Lake City 2002: 30 km (v) 17., 50 km (p) 20. *MM- kilpailut **Val di Fiemme 1991: 50 km (v) yhdeksäs **Falun 1993: 50 km (v) 18. **Thunder Bay 1995: 50 km (v) kuudes, takaa-ajo 15. **Trondheim 1997: 50 km (p) 20. **Ramsau 1999: 30 km (v) 13., 50 km (p) 17. **Lahti 2001: 50 km (v) 17. **Val di Fiemme 2003: 50 km (v) 11. == Lähteet == * Luokka:Espanjalaiset maastohiihtäjät Luokka:Vuonna 1969 syntyneet Luokka:Elävät henkilöt
Graupner

Graupner on saksalainen RC-tuotteiden valmistaja. Erityisen tunnettu Graupner on radiolaitteistaan. Valikoimaan kuuluvat radiolaitteiden lisäksi radio- ohjattavat autot, veneet, lentokoneet, helikopterit, työkoneet ja tankit sekä sähkö- että polttomoottorikäyttöisinä. Myös akut, laturit, virtalähteet ja sähkömoottorit kuuluvat Graupnerin valikoimaan. Yhtiön perusti Johannes Graupner Stuttgartissa vuonna 1930. == Aiheesta muualla == * Kotisivut Luokka:Radio-ohjatut pienoismallit
George Engleheart

George Engleheart (lokakuu 1752 Kew, Englanti – 1829 Blackheath) oli englantilainen miniatyyrimuotokuvien maalari ja Richard Coswayn kilpailija. Engleheart sai taiteilijan koulutuksen ensin George Barretin ohjauksessa ja sitten Joshua Reynoldsin ohjauksessa. Hän aloitti itsenäisenä taiteilijana 1773 ja piti samana vuonna näyttelyn Royal Academyssa. Hän jatkoi ammatin harjoittamista vuoteen 1813, jolloin hän jäi eläkkeelle. Hänen säilynyt palkkiokirjansa, joka sisältää luettelon mallina olleista henkilöistä ja kustakin muotokuvasta maksetut palkkiosummat, osoittaa että 39 vuoden aikana hän maalasi 4 853 miniatyyriä ja että hänen taiteilijantulonsa saattoivat vuosien ajan ylittää 1 200 puntaa vuodessa. Hän asui suuren osan elämäänsä Hertford Streetillä Mayfairissa, jossa hän asui eläkkeelle jäämiseen asti. Hän kuoli Blackheathissa 1829, ja hänet haudattiin Kewiin. Hän maalasi Englannin kuninkaan Yrjö III:n muotokuvan 25 kertaa, ja hänellä oli laaja suosijajoukko, johon kuuluivat lähes kaikki hovin kanssa tekemisissä olevat merkittävät henkilöt. Hän teki tarkkoja kopioita monista Joshua Reynoldsin tunnetuista maalauksista, ja ne ovat monista kadonneista Reynoldsin maalauksista ainoa olemassa oleva tieto. Englehartin palkkiokirja, värit, maalausvälineet ja suuri miniatyyrikokoelma ovat yhä hänen jälkeläistensä omistuksessa. Hän signeerasi työnsä usein "E" tai "G.E.". Luokka:Englantilaiset taidemaalarit Luokka:Miniatyyrimaalarit
Donald Carcieri

Donald L. Carcieri (s. 16. joulukuuta 1942) on yhdysvaltalainen republikaanisen puolueen poliitikko. Hän toimi Rhode Islandin kuvernöörinä 7. tammikuuta 2003 – 4. tammikuuta 2011, kaksi nelivuotiskautta. Carcieri valmistui vuonna 1965 Brownin yliopistosta. Hän sai puolisonsa Suzannen (”Sue”) kanssa neljä lasta. Politiikan ulkopuolella Carcieri on työskennellyt opettajana ja pankkiirina. == Lähteet == Luokka:Rhode Islandin kuvernöörit Luokka:Yhdysvaltalaiset republikaanipoliitikot Luokka:Vuonna 1942 syntyneet Luokka:Elävät henkilöt
Ky-Mani Marley

Ky-Mani Marley (s. 26. helmikuuta 1976, Falmouth, Jamaika) on jamaikalainen näyttelijä ja reggae-artisti. Hän on Bob Marleyn ja Anita Belnavisin poika. ==Diskografia== * * * * == Filmografia == Vuosi Elokuva Rooli Muuta 2002 Shottas Biggs 2003 One Love Kassa 2004 Haven John the Baptist 2007 Living the Life of Marley Himself TV sarjassa (BET J) ==Aiheesta muualla== * Ky-Mani Marleyn kotisivu * Luokka:Jamaikalaiset reggaemuusikot Luokka:Vuonna 1976 syntyneet Luokka:Elävät henkilöt
Páno Plátres

Páno Plátres (), usein vain Plátres (Πλάτρες), on kylä ja kyläyhdyskunta (koinótita) Limassolin alueella Kyproksen tasavallassa Kyproksen saarella. Sen väkiluku on 239 (2011). pienoiskuva|vasen|Páno Plátresin Panagía (Neitsyt Maria) Faneroménin kirkko. Páno Plátres sijaitsee etelään Tróodos-vuorilta, noin 25 kilometriä pohjoisluoteeseen Limassolista ja 45 kilometriä lounaaseen pääkaupungista Nikosiasta. Kylän nimi tulee kreikan kielen sanasta platía, joka tarkoittaa tasankoista aluetta. Alkuosa viittaa siihen, että kyseessä on Ylempi Plátresin kylä; Alempi Plátres eli Káto Plátres sijaitsee noin kaksi kilometriä lounaaseen. Turistien suosima Páno Plátres on kylistä suurempi, ja siksi juuri se tunnetaan yleensä vain nimellä Plátres. Páno Plátres on Kyproksen vuoriston suosituimpia ja tunnetuimpia turistikohteita. Sen vanha rakennuskanta on brittiläisvallan aikaisia huviloita, ja myös uudemmat rakennukset on tehty samaan tyyliin. Kylästä lähtee useita vaellusreittejä. == Lähteet == == Aiheesta muualla == * Κοινοτικό Συμβούλιο Πλατρών - Community of Platres. Kyläyhdyskunnan verkkosivut. Luokka:Kyproksen kylät Luokka:Limassolin alueen asutut paikat
Mark McCumber

Mark Randall McCumber (s. 7. syyskuuta 1951) on yhdysvaltalainen golfaaja. Hän saavutti PGA Tourilla kymmenen voittoa vuosina 1979–1994 ja osallistui myös Ryder Cupiin. Paitsi golfaajana, McCumber on työskennellyt golfratojen suunnittelijana. Hän kuuluu Jehovan todistajiin.Adherents: The Religion of Mark McCumber == Lähteet == Luokka:Yhdysvaltalaiset golfaajat Luokka:Vuonna 1951 syntyneet Luokka:Elävät henkilöt
Keinotekoinen riutta

thumb|250px|Keinotekoisen riutan rakentamisessa käytetään mm. betonilohkareita Keinotekoinen riutta on ihmisen merenpohjalle luoma alusta, jossa voi kasvaa muun muassa koralleja, levää, merirokkoja ja muita mereneläviä. Keinotekoisia riuttoja voi tehdä lähes mistä tahansa materiaalista, kunhan se ei ole ympäristölle vaarallista eikä riutasta saisi irrota mitään, joka vaarantaisi ympäristöä tai eliöitä. Jo antiikin roomalaiset ja persialaiset loivat keinotekoisia riuttoja. Luokka:Rakennukset ja rakennelmat Luokka:Ekologia
Mack

Mack on yhdysvaltalainen autovalmistaja, joka kuuluu nykyään Volvo-yhtymään tytäryhtiönä. Mack valmistaa tyypillisiä amerikkalaisia puoliperävaunun vetoautoja. Pääkonttori sijaitsee Pennsylvanian Allentownissa ja sen suurin valmistustehdas on Allentownin esikaupungissa Macungiessa. Toinen merkittävä Mack Trucksin tehdaskompleksi sijaitsee Virginian Dublinissa. Mackia valmistetaan myös Australiassa Brisbanen lähellä. Autot-elokuvan Mack-hahmo on melko samanlainen kun eräs Mackin valmistama malli. == Aiheesta muualla == *Viralliset kotisivut Luokka:Yhdysvaltalaiset automerkit Luokka:Kuorma- autonvalmistajat Luokka:Yhdysvaltalaiset yritykset
Ruutia, räminää ja rakkautta

Ruutia, räminää ja rakkautta (televisioesityksessä myös Vieraanvaraisuutta, ) on yhdysvaltalainen mykkäelokuva, joka valmistui vuonna 1923. Slapstickiä ja tilannekomediaa hyödyntävä elokuva kertoo kaupunkilaispoika Willie McKaystä, joka joutuu keskelle Canfieldien ja McKayden sukuriitaa. Ruutia, räminää ja rakkautta on ainoa elokuva, jossa näyttelee Keatonin kolme sukupolvea. Keatonin isä Joseph näyttelee junainsinööriä ja Keatonin poika nuorta Willie McKaytä. Keatonin ystävä, näyttelijä Joe Roberts sairastui elokuvan teon aikana ja kuoli sydänkohtaukseen pian elokuvan valmistumisen jälkeen. ==Juoni== Canfieldien ja McKayden suvut ovat olleet riidoissa niin kauan, ettei kukaan enää muista mistä riita sai alkunsa. Eräänä yönä vuonna 1810 eräs McKay-suvun perheenjäsen kuolee sukuriidan seurauksena ja saman suvun nainen ei halua Willie-pojalleen samaa kohtaloa. Nainen lähettää poikansa New Yorkiin Mary-tädin kasvatettavaksi eikä poika saa tietää sukujen kesken vallinneesta vihamielisyydestä. 21 vuotta myöhemmin Willie saa kirjeen, jossa kerrotaan hänen isänsä kuolleen. Willien täti kertoo pojalle sukuriidasta, mutta tämä päättää silti palata synnyinseudulleen periäkseen isänsä kotitilan. Junamatkalla hän tapaa tytön, Virginia Canfieldin, joka matkan päätteeksi pyytää poikaa illalliselle kotiinsa. Pian muulle Canfieldin perheelle selviää, että Willie on tulossa heidän taloonsa. Canfieldin perheenpää Joseph Canfield haluaa verenvuodatusta, mutta vieraanvaraisuuden sääntöjen mukaan Willie ei saa kuolla Canfieldin talon sisällä. Pian saavuttuaan illalliselle Canfieldien luo Willie tajuaa tulleensa vihamiestensä taloon ja olevansa hengenvaarassa, jos poistuu sieltä. ==Näyttelijät== == Uudelleenfilmatisoinnit == Vuonna 2010 elokuvasta ilmestyi intialaisen elokuvaohjaajan S. S. Rajamoulin ohjaama telugunkielinen versio Maryada Ramanna, joka edelleen on uudelleenfilmatisoitu kannadaksi, bengaliksi ja hindiksi. ==Aiheesta muualla== *Mykkäelokuvasivusto Luokka:Yhdysvaltalaiset mykkäelokuvat Luokka:Yhdysvaltalaiset mustavalkoelokuvat Luokka:Vuoden 1923 yhdysvaltalaiset elokuvat Luokka:Yhdysvaltalaiset romanttiset komediat Luokka:Buster Keatonin ohjaamat elokuvat
Sulev Nõmmik

Sulev Nõmmik (11. tammikuuta 1931 Tallinna – 28. heinäkuuta 1992 Kuressaare) oli virolainen teatteri- ja elokuvaohjaaja, näyttelijä, humoristi ja koomikko. Luokka:Virolaiset teatteriohjaajat Luokka:Virolaiset elokuvaohjaajat Luokka:Virolaiset näyttelijät Luokka:Koomikot Luokka:Vuonna 1931 syntyneet Luokka:Vuonna 1992 kuolleet
Sheila Lerwill

Sheila Lerwill (o.s. AlexanderWAAA Championships, s. 16. elokuuta 1928) on entinen brittiläinen yleisurheilija. Lerwill hyppäsi naisten korkeushypyn maailmanennätyksen 172 cm Lontoossa 7. heinäkuuta 1951 ja piti sitä hallussaan vuoteen 1954 saakkaWorld Records for High Jump (Women). Hän voitti korkeushypyssä EM-kultaa Brysselissä 1950 tuloksella 163 cm ja olympiahopeaa vuoden 1952 kesäolympialaisissa Helsingissä tuloksella 165 cm. Bernin EM- kilpailuissa 1954 hän sijoittui vielä viidenneksi tuloksella 160 cm. == Lähteet == Luokka:Brittiläiset korkeushyppääjät Luokka:Brittiläiset olympiamitalistit Luokka:Vuonna 1928 syntyneet Luokka:Elävät henkilöt
Teresa Berganza

Teresa Berganza Vargas (16. maaliskuuta 1935 Madrid – 13. toukokuuta 2022Muere la mezzosoprano Teresa Berganza San Lorenzo de El Escorial) oli espanjalainen mezzosopraano. Hän syntyi Madridissa ja opiskeli Madridin konservatoriossa. Oopperadebyyttinsä Berganza teki roolilla Così fan tuttessa (Mozart) vuonna 1957. Hän pääsi jo samana vuonna esiintymään La Scalaan; vuonna 1960 hänet nähtiin ensi kertaa Covent Gardenissa ja vuonna 1967 Metropolitan-oopperassa Figaron häissä. Berganzan ura kesti aina vuoteen 2008 asti. Hän lauloi erityisesti italialaisia oopperoita, mutta hän esitti myös espanjalaisia kappaleita ja zarzueloja. Hän vieraili Suomessa useita kertoja. Berganza oli paitsi oopperalaulaja myös kuulu resitalisti. Hänelle myönnettiin vuonna 1991 Asturian ruhtinaan palkinto. Berganza oli naimisissa pianisti-säveltäjä Felix Lavillan kanssa, ja he tekivät yhdessä konserttikiertueita. == Lähteet == == Aiheesta muualla == Luokka:Mezzosopraanot Luokka:Espanjalaiset oopperalaulajat Luokka:Vuonna 1935 syntyneet Luokka:Vuonna 2022 kuolleet
Marie-Helene Östlund

Marie-Helene Östlund (o.s. Westin, s. 14. toukokuuta 1966) on entinen ruotsalainen maastohiihtäjä, maailmanmestari. Östlund voitti Oberstdorfin MM- kilpailuissa 1987 20 kilometrin vapaan hiihtotavan maailmanmestaruuden 27,1 sekunnin erolla Anfisa Reztsovaan. Samoissa kisoissa hän hiihti ankkuriosuuden pronssia saavuttaneessa Ruotsin viestijoukkueessa. Val di Fiemmen MM-kisoissa 1991 Östlund saavutti Jelena Välben jälkeen hopeaa 10 kilometrin vapaan tyylin kilpailussa. Thunder Bayn MM-kisoissa 1995 hän hiihti toisen osuuden Ruotsin voittaessa viestipronssia. Östlund sai vuonna 1987 Svenska Dagbladetin kultamitalin yhdessä Ruotsin jääkiekkomaajoukkueen kanssa Bragdmedaljörer genom tiderna Svenska Dagbladet 6.12.2005 Viitattu 12.6.2008 . Hän on naimisissa entisen hiihtäjän Erik Östlundin kanssa. == Henkilökohtaiset arvokisasijoitukset ja maailmancup-menestys == *Olympialaiset: **Calgary 1988: 5 km (p) seitsemäs, 10 km (p) kahdeksas, 20 km (v) kymmenes **Albertville 1992: takaa-ajo kuudes, 30 km (v) seitsemäs, 5 km (p) yhdeksäs, 15 km (p) kymmenes **Lillehammer 1994: 30 km (p) 12., 15 km (v) 17. *MM-kilpailut: **Oberstdorf 1987: 20 km (v) kultaa, 5 km (p) 11., 10 km (p) 11. **Lahti 1989: 30 km (v) yhdeksäs, 10 km (p) 13., 10 km (v) 14. **Val di Fiemme 1991: 10 km (v) hopeaa, 15 km (p) kuudes, 30 km (v) kuudes, 5 km (p) yhdeksäs **Falun 1993: takaa-ajo kymmenes, 5 km (p) 11., 30 km (v) 12. **Thunder Bay 1995: 5 km (p) 14., takaa-ajo 14., 30 km (v) 15., 15 km (p) 19. *Maailmancupin palkintosijat: **Kausi 1986–1987: Oberstdorf 20 km (v) voitto, Kavgolovo 10 km (p) kolmas; kokonaiskilpailussa neljäs **Kausi 1987–1988: Reit im Winkl 5 km (v) kolmas, Dobbiaco 20 km (v) kolmas, Rovaniemi 10 km (v) voitto; kokonaiskilpailussa toinen **Kausi 1990–1991: Davos 15 km (p) kolmas, Klingenthal 15 km (p) toinen, Val di Fiemme 10 km (v) toinen, Oslo 5 km (v) kolmas; kokonaiskilpailussa neljäs **Kausi 1991–1992: kokonaiskilpailussa kahdeksas == Lähteet == * === Viitteet === Luokka:Ruotsalaiset maastohiihtäjät Luokka:Vuonna 1966 syntyneet Luokka:Elävät henkilöt
Standertskjöldin talo

Standertskjöldin talo voi tarkoittaa ainakin seuraavia: ==Helsingissä== *Eversti Hugo Standertskjöldin 1883–1931 omistamaa taloa osoitteessa Pohjois- Esplanadi 3 (nykyinen Korkein oikeus) *Kenraaliluutnantti Carl August Standertskjöldin 1885 rakennuttamaa taloa osoitteessa Pohjoisranta 4
Bad Sneakers and a Piña Colada

Bad Sneakers and a Piña Colada on hard rock -yhtye Hardcore Superstarin toinen studioalbumi. Se julkaistiin vuonna 2000. Se oli yhtyeen ensimmäinen albumi, joka julkaistiin kansainvälisesti, ja sitä pidetään sen vuoksi usein debyyttialbumina. == Kappaleet == # # # # # # # # # # # # # == Aiheesta muualla == * Bad Sneakers and a Piña Colada discogs.com -sivustolla Luokka:Vuoden 2000 albumit Luokka:Hardcore Superstarin albumit
Pat Stevens

Patricia ”Pat” Stevens (16. syyskuuta 1945 Linden, New Jersey, Yhdysvallat – 26. toukokuuta 2010 Massachusetts, Yhdysvallat) oli yhdysvaltalainen näyttelijä, joka tunnetaan parhaiten Scooby-Doo-sarjoista tutun Velma Dinkleyn ääniroolista. Roolissa hän oli vakituisesti vuosien 1976–1982 aikana animaatiosarjoissa ja elokuvissa. Stevens esiintyi uransa aikana myös näytelmärooleissa televisiosarjoissa, kuten M*A*S*H ja The Bob Newhart Show. Näyttelijäuransa jälkeen Stevens siirtyi opettamaan näyttelemistä. == Aiheesta muualla == * Voice Chasers * TV.com Luokka:Yhdysvaltalaiset televisionäyttelijät Luokka:Vuonna 1945 syntyneet Luokka:Vuonna 2010 kuolleet
Ruotsinkielinen opetus Helsingin yliopistossa

Helsingin yliopisto antaa myös ruotsinkielistä opetusta.Svenska läroämnen och tjänster Osa professorin viroista on ruotsinkielisiä. Laki Helsingin yliopistosta määrää, että yliopistossa tulee eri tiedekunnissa olla yhteensä vähintään 27 ruotsinkielistä professorin virkaa.Laki Helsingin yliopistosta Svenska verksamhetsnämnden on yliopistolaissa mainittu lautakunta yliopiston ruotsinkielistä opetusta varten.Helsingin yliopiston konsistori PÖYTÄKIRJA 02/2007 Svenska social- och kommunalhögskolan on ruotsinkielistä opetusta antava erillinen yksikkö. Opetus Turun akatemiassa oli latinan ja ruotsinkielistä. 1900-luvun alussa yliopiston opetuskieleksi tuli suomi. Vuonna 2007 yliopistoon perustettiin lahjoitusvaroilla ruotsinkielinen eläinlääketieteen professuuri.Ruotsinkielinen eläinlääketieteen professuuri lahjoitusvaroilla, Verkkouutiset, 5.3.2007 Neljä yliopiston osakunnista ovat ruotsinkielisiä: Åbo Nation, Vasa nation, Östra Finlands Nation ja Nylands Nation. == Lähteet == == Aiheesta muualla == * Helsingin yliopiston kaksikielisyysohjelma – Ohjelman arviointia ja toimenpide-ehdotuksia Luokka:Helsingin yliopisto Helsingin yliopisto
Brandon Dubinsky

Brandon Dubinsky (s. 29. huhtikuuta 1986 Anchorage, Alaska) on yhdysvaltalainen jääkiekkohyökkääjä. Hän pelaa nykyään NHL-seura Columbus Blue Jacketsissa. Hän pelasi ensimmäisen NHL-kautensa . Dubinsky sai tulokaskaudellaan paljon kehuja joukkueen tähdiltä, muun muassa Jaromír Jágrilta. Samana vuonna hänet valittiin Yhdysvaltain maajoukkueeseen Kanadan MM-kisoihin, missä se putosi puolivälierässä. Dubinsky on pelityyliltään fyysinen, mutta hän on myös keskimääräistä taitavampi mailankäsittelijä. ==Tilastot== 2002–03 Portland Winter Hawks WHL 44 8 18 26 35 7 2 2 4 10 2003–04 Portland Winter Hawks WHL 71 30 48 78 137 5 0 2 2 6 2004–05 Portland Winter Hawks WHL 68 23 36 59 160 7 4 5 9 8 2005–06 Portland Winter Hawks WHL 51 21 46 67 98 12 5 10 15 24 Hartford Wolf Pack AHL – – – – – 11 5 5 10 14 2006–07 Hartford Wolf Pack AHL 71 21 22 43 115 7 1 3 4 12 New York Rangers NHL 6 0 0 0 2 – – – – – 2007–08 New York Rangers NHL 82 14 26 40 79 10 4 4 8 12 2008–09 New York Rangers NHL 82 13 28 41 112 7 1 3 4 18 2009–10 New York Rangers NHL 69 20 24 44 54 – – – – – 2010–11 New York Rangers NHL 77 24 30 54 100 5 2 1 3 0 2011–12 New York Rangers NHL 77 10 24 34 110 9 0 2 2 14 2012–13 Alaska Aces ECHL 17 9 7 16 22 – – – – – Columbus Blue Jackets NHL 29 2 18 20 76 – – – – – 2013–14 Columbus Blue Jackets NHL 76 16 34 50 98 6 1 5 6 6 2014–15 Columbus Blue Jackets NHL 47 13 23 36 43 – – – – – 2015–16 Columbus Blue Jackets NHL 75 17 31 48 71 – – – – – 2016–17 Columbus Blue Jackets NHL 80 12 29 41 91 5 1 1 2 6 2017–18 Columbus Blue Jackets NHL 62 6 10 16 33 6 0 0 0 6 2018–19 Columbus Blue Jackets NHL 61 6 8 14 36 10 1 0 1 6 2019–20 Columbus Blue Jackets NHL 0 0 0 0 0 – – – – – 2020–21 Columbus Blue Jackets NHL 0 0 0 0 0 – – – – – NHL yhteensä 823 153 285 438 905 58 10 16 26 68 ==Lähteet== * Viitattu 28.7.2010. * Viitattu 28.7.2010. * Viitattu 28.7.2010. ===Viitteet=== == Aiheesta muualla == Luokka:Yhdysvaltalaiset jääkiekkoilijat Luokka:Columbus Blue Jacketsin pelaajat Luokka:New York Rangersin varaamat pelaajat Luokka:Vuonna 1986 syntyneet Luokka:Elävät henkilöt
Rudi Schneider

Rudi Schneider (27. heinäkuuta 1908 – 1957) oli itävaltalainen meedio. Hän väitti saaneensa yhteyden henkimaailmaan jo lapsuusiällään. Oletettuja paranormaaleja kykyjä tutki muiden muassa Harry Price. Myös Rudin veli Willi toimi meediona. Luokka:Meediot Luokka:Itävaltalaiset henkilöt Luokka:Vuonna 1908 syntyneet Luokka:Vuonna 1957 kuolleet
Harry Price

Harry Price (17. tammikuuta 1881 – 29. maaliskuuta 1948) oli brittiläinen paranormaalien ilmiöiden tutkija. Hän tutki muiden muassa Helen Duncanin ja Rudi Schneiderin väitettyjä mediaalisia kykyjä sekä poltergeistia. Erityisesti Price tuli tunnetuksi tutkimuksistaan Borleyn pappilan kummitteluilmiöistä. Häntä voidaan sanoa aaveenmetsästäjäksi. Hän paljasti huijarimeedioita, väärennettyjen aavevalokuvien ottajia, vilpillisiä räyhähenkitapauksia ja jopa puhuvan mungon tapauksen. Price julkaisi tutkimuksistaan useita kirjoja. Niistä tunnetuin on vuonna 1940 julkaistu The Most Haunted House In England, joka käsittelee Borleyn pappilaa. Schneiderin kyvyistä tekemistään kokeista hän kirjoitti kirjan Rudi Schneider vuonna 1930. == Lähteet == == Aiheesta muualla == * * * Luokka:Brittiläiset henkilöt Luokka:Parapsykologit Luokka:Vuonna 1881 syntyneet Luokka:Vuonna 1948 kuolleet